Lucian Harșovschi anunță că Primăria Suceava va sprijini și anul acesta Gala de kickboxing Colosseum Tournament
Viceprimarul Sucevei, Lucian Harșovschi, a anunțat că municipalitatea va sprijini și anul acesta Gala de kickboxing Colosseum Tournament. „Ajunsă la ediția a II-a, Primăria Municipiului Suceava va contribui cu 200.000 lei pentru susținerea acestui eveniment, care va avea loc pe 28 iunie. Sportul nu este doar despre competiție, ci și despre sănătatea noastră atât fizică, cât și mentală. Ne bucurăm să fim parte din această inițiativă care încurajează un stil de viață activ și echilibrat pentru toți locuitorii noștri”, a transmis Harșovschi.